stanford-oval/wikipedia huggingface dataset:
איב בלפור

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 ביולי 1898 דבלין, הממלכה המאוחדת של בריטניה הגדולה ואירלנד 
 פטירה:  16 בינואר 1990 (בגיל 91) דנבאר, הממלכה המאוחדת 
 מדינה:  הממלכה המאוחדת 
 השכלה:  אוניברסיטת רדינג 
 פרסים והוקרה:  קצינה במסדר האימפריה הבריטית 
 
אבלין ברברה בלפור (אנגלית: Evelyn Barbara Balfour; ‏1899–1990) הייתה חקלאית, מחנכת ומחלוצות תנועת החקלאות האורגנית בבריטניה. בלפור הייתה בין הנשים הראשונות שלמדו חקלאות באוניברסיטה בבריטניה, דבר שהיה עד אז נחלתם של גברים בלבד.
בלפור הייתה בתו של ג'רלד בלפור ואחייניתו של ראש ממשלת בריטניה ארתור ג'יימס בלפור.
בשנת 1939, בהשפעת סר אלברט הווארד, ערכה בלפור ניסוי, שהיה הניסוי ההשוואתי הראשון, שהשווה בין חקלאות קונבנציונלית לבין חקלאות אורגנית. ממצאי הניסוי פורסמו בספרה "The Living Soil" בשנת 1943. ספר זה היווה בסיס לארגונים רבים שתמכו בשיטות הגידול האורגניות. ב-1946 הייתה שותפה בייסוד הסוייל אסוסיאיישן - תנועה בריטית הפועלת למען קידום החקלאות האורגנית ותוצרתה.
אורי שביט

| --- | --- |

 לידה:  1972 (בת 52 בערך) 
 מדינה:  ישראל 
 vegansontop.co.il
 
אוֹרי שביט (נולדה ב-1972) היא סופרת, עיתונאית, בלוגרית, מסעדנית, מבקרת מסעדות ופעילה לזכויות בעלי חיים. מנהלת את בלוג האוכל "טבעוניות נהנות יותר", כתבה את ספר הבישול "המטבח הטבעוני שלי" והיא ממקימות מסעדת "מיס קפלן". היא גם מעבירה סדנאות בישול ואפיה, מרצה על קולינריה במטבח הטבעוני ומתראיינת רבות בנושאי זכויות בעלי חיים.
קריירה מוקדמת

שביט נולדה ב-1972. למדה בישול מקצועי וקונדיטוריה בבית הספר "בישולים", ומיד לאחר מכן עבדה בתור שוליית שפים בחברות קייטרינג ביתיות.
לאחר זמן קצר, בתחילת המאה ה-21, התחילה לעבוד במערכת המגזין "על השולחן" בשורה של תפקידים כמו כתבת, עורכת, מבקרת מסעדות וברים, ומנהלת מחלקת האינטרנט, שבה הקימה וערכה את אתר "שפים".
2011 - היום > המעבר לטבעונות ופתיחת בלוג האוכל

שביט מעידה כי דייט עם בחור טבעוני וצפייה בהרצאה המפורסמת של גארי יורופסקי גרמו לה לעבור לטבעונות. מאז, הקימה את בלוג האוכל "טבעוניות נהנות יותר", כדי לתעד את המסע האישי שלה, להמליץ על מסעדות, ולשתף במתכונים. הבלוג זכה שנתיים ברציפות לתואר בלוג האוכל הטוב ביותר על ידי המגזין טיים אאוט, ב-2013 וב-2014. הבלוג מרכז תחתיו מתכונים, אינדקס מסעדות, סדנאות והמלצות רבות. במקביל, שביט כותבת טור "אוכל טבעוני עם אורי שביט" באתר החדשות ynet.
2011 - היום > שיתופי פעולה עם מסעדות

במקביל להקמת הבלוג החלה להיעזר בחבריה לתחום הקולינריה וביחד עם שפים הפיקה ערבים טבעוניים במסעדתם. מסעדות כמו "אדורה", "ננוצ'קה" ו"פרונטו" אירחו ערבים טבעוניים עם תפריט מיוחד. המסעדה הגרוזינית ננוצ'קה עברה תהליך הדרגתי עד שלבסוף הפכה למסעדה טבעונית לחלוטין בניצוחה של מנהלת המסעדה, ננה שרייר, שהפכה גם היא לטבעונית. המהלך זכה לתהודה רבה ולסקירה תקשורתית עולמית.
שביט עוסקת רבות גם בייעוץ והכנסת מנות טבעוניות למסעדות, לרשתות בתי קפה ולחברות מזון.
2011 - היום > מיס קפלן

בסוף שנת 2015 הכריזה שביט על פתיחת מסעדת "מיס קפלן", ברחוב קפלן בתל אביב (מתחם שרונה), כמסעדת ירקות אורבנית. שביט מובילה את המסעדה יחד עם השפית שיראל ברגר. המסעדה נהנית מביקורות חיוביות למדי ממבקרי מסעדות רבים בישראל, ואחת המנות הידועות שלה היא נקניקיית הגזר.
בתחילת דרכה, נפתחה המסעדה בפורמט פופ-אפ כמסעדה זמנית, לשלושה חודשים בלבד. מאוחר יותר, כחודש לפני סגירתה ולאור הקולות הרבים והעצומה לא לסגור את המסעדה, הוחלט להשאיר את המסעדה פתוחה עד להודעה חדשה.
2011 - היום > הרצאות בטד ובעולם

שביט הרצתה פעמיים באירועי טד בישראל בשפה האנגלית. ההרצאה הראשונה עסקה במעבר שלה לטבעונות ובבלוג האוכל שהקימה. ההרצאה השנייה עסקה בחמלה ובשורשיה בבני אדם.
בשנת 2014 הרצתה לראשונה בצפון אמריקה - בפסטיבל הטבעוני הראשון במונטריאול. נושא ההרצאה היה המהפכה הטבעונית בישראל, אותו נושא שהיה גם כותרת ההרצאה שלה בכנס לזכויות בעלי חיים הגדול בעולם, בשנת 2015. באותה שנה החלה במסע הרצאות במכללות ברחבי ארצות הברית בשיתוף עם ארגון Jewish Veg (אנ'), בהן היא מספרת על המגמה הטבעונית בישראל, זכויות בעלי חיים והמטבח הטבעוני. מדי כמה שבועות היא מעבירה סדנאות בישול ואפיה בתל אביב.
2011 - היום > פעילויות נוספות

שביט עסקה גם במוזיקה ובשירה, וב-15 ביולי 2012 הוציאה לאור אלבום בשם "משחקת במילים".. כמו כן, כתבה מספר שירים לזמרת מיכל אמדורסקי תחת שם העט "אלה שיינמן".
ב-25 באוגוסט 2013 עזרה בהפקת הפגנה למען זכויות בעלי חיים, שיזם עו"ד אסף הרדוף. שביט נאמה והנחתה את ההפגנה - שזכתה לנוכחות מרשימה יחסית בישראל, והפכה למיזם בינלאומי שבמהלכו נערכו הפגנות ענק ב-40 ערים בעולם.
ב-25 בפברואר 2014 צוין בכנסת יום זכויות בעלי חיים, אותו יזמה חברת הכנסת תמר זנדברג, בו ערכה שביט ארוחה טבעונית לחברי הכנסת.
בשנת 2015 יזמה והפיקה יחד עם פעילים נוספים את ביקורו של ד"ר אלכס הרשאפט בישראל, ניצול השואה שהפך לטבעוני בשנות ה-80, וסיפר את סיפור חייו בסבב הרצאות ברחבי ישראל וגם נפגש עם נשיא מדינת ישראל, ראובן ריבלין.
מערכת העיתון "ידיעות אחרונות" בחרה בשביט לאחת מ-50 הגיבורות והגיבורים החברתיים של 2015 וציינה כי "עשתה מהפכה של ממש בעולם הקולינריה הישראלי". לאחר שב-2014 נבחרה לאחת מ-101 האנשים המשפיעים על תל אביב.
בפברואר 2018 הוציאה לאור את ספר הבישול המטבח הטבעוני שלי, ובפברואר 2021 הוציאה לאור את ספר הבישול חגיגה טבעונית.
חיים אישיים

שביט נשואה לסופר ופעיל למען בעלי חיים אורן בן יוסף, היא אמא לילד מנישואיה הקודמים, והיא מתגוררת עם משפחתה ברמת גן. אחותה היא הזמרת סיון שביט. בשנת 2019 חשפה כי ב-2009 התגלה אצלה גידול סרטני איטי מסוג לימפומה שאינה הודג'קין, והיא טופלה. בסביבות 2018 אובחנה גדילה בגידול והיא במעקב.
הערות שוליים

1 2  אתר הבלוג טבעוניות נהנות יותר
↑  אורי שביט משיקה את ספר הבישול הראשון שלה, באתר טיים אאוט, 20 במרץ 2018
1 2  עמוד הפייסבוק של מסעדת מיס קפלן
↑   נעה נבט, "הדייט שנגמר בסטירת לחי והפך אותי לטבעונית", באתר TheMarker‏, 9 בינואר 2016
↑  פרסי האוכל 2013, באתר טיים אאוט, 18 בדצמבר 2013
↑  פרסי האוכל 2014, באתר טיים אאוט, 14 בדצמבר 2014
↑  ריטה גולדשטיין‏, ננוצ'קה הופכת למסעדה טבעונית, באתר וואלה, 2 בפברואר 2014
↑  In the land of milk and honey, Israelis turn vegan, REUTERS, Jul 21, 2015
↑  מאת: ביצה עלומה, ‏מיס יוניברס, באתר ‏מאקו‏, 7 בינואר 2016
↑   נרי ליבנה, מיס קפלן: פסגת הסקס אפיל של הטבעונות, באתר הארץ, 17 בינואר 2016
↑  עצומה - "לא לסגור את מיס קפלן!!"
↑   רוני קשמין, חדשות טובות לטבעונים: "מיס קפלן" של אורי שביט תיהפך למסעדה, באתר הארץ, 6 במרץ 2016
↑  Vegans on top: Ori Shavit at TEDxHiriya
↑  Who moved my compassion?: Ori Shavit at TEDxBGU
↑  דף הפייסבוק של אורי שביט כזמרת
↑  אתר המוזיקה של אורי שביט
↑  לפי רישומי אקו"ם בה חברה מאז 1998
↑  המחאה הישראלית שסוחפת את העולם, ישראלים באמריקה, 25 באוגוסט 2013
↑  אורי שביט, פרלמנטופו: טבעוני בכנסת, באתר ynet, 3 במרץ 2014
↑  יעל קישון, ‏הסוף לבורקס ולשניצל? מזנון הכנסת הופך בריא יותר, באתר ‏מאקו‏, 25 בפברואר 2014
↑  אורי שביט מתראיינת על ביקור אלכס הרשאפט בישראל, תוכנית הבוקר של אורלי וגיא, ערוץ 10
↑  אורי שביט נבחרה לאחת מ-50 הגיבורים של 2015, 30 בדצמבר 2015
↑  101 האנשים המשפיעים על תל אביב, באתר טיים אאוט, 22 בספטמבר 2014
↑  המטבח הטבעוני שלי, אתר 'טבעוניות נהנות יותר', פברואר 2018
↑  "חגיגה טבעונית" - ספר בישול חדש של אורי שביט, באתר טבעוניות נהנות יותר, ‏11 בפברואר 2021
↑  אורי שביט - "דגים", באתר וואלה, 14 בפברואר 2012
↑  אורי שביט מספרת על הגידול הסרטני בדף הפייסבוק שלה
| --- | --- |
בקרת זהויות :  NLI: 987007397690505171  VIAF: 145152742971127730234   WorldCat (עם VIAF): 145152742971127730234 
אורי שביט ברפת
אברהם אופנהיים (בנקאי)

| --- | --- |

 לידה:  24 במאי 1804 קלן, הקיסרות הראשונה 
 פטירה:  9 באוקטובר 1878 (בגיל 74) קלן 
 מדינה:  הקיסרות הגרמנית 
 בן או בת זוג:  Charlotte Oppenheim 
 
אברהם אופנהיים (בגרמנית: Abraham Oppenheim; מאז 1868: אברהם פרייהר פון אופנהיים; 24 במאי 1804, קלן – 9 באוקטובר 1878, קלן) היה בנקאי יהודי-גרמני.
קורות חיים

אופנהיים היה בנם השני מבין שנים עשר ילדיהם של הבנקאי סלומון אופנהיים הבן ואשתו תרזה שטיין (1775–1842). שטיין, (המכונה גם דייגן לוי) הייתה בתו של איש עסקים מדולמן.
בנו הבכור של סלומון אופנהיים הבן, סיימון (גר'), הצטרף לבית הבנקאות של אביו בשנת 1821. אברהם הצטרף באותה שנה, ואמם תרזה אופנהיים קיבלה כוח חתימה.
בשנת 1826 סלומון אופנהיים העניק לבניו סימון ואברהם ייפוי כוח כללי להמשיך בעסקי הבנקאות. בשנת 1828 אברהם התמנה לשותף. האחים הפכו את בית ההלוואות והחלפת המטבע של אביהם לבנק פרטי גדול. דרך נישואיו של אברהם בשנת 1834 לשרלוט בייפוס (גר'), משפחת אופנהיים הפכה לקרובי משפחה של משפחת הבנקאות רוטשילד.
אברהם אופנהיים התגלה בצורה בולטת במימון מערכת הרכבות הגרמנית, ענף הביטוח ותעשיית ההנדסה והכותנה. בשנת 1868 הוא הפך ליהודי הלא מומר הראשון שקיבל תואר אצולה בפרוסיה, בהיותו פרייהר התקבל למעגל הפנימי של הקיסר וילהלם הראשון. יחד עם גרשון בלייכרדר ובנקאים אחרים הוא ייעץ למלך במימון מלחמת אוסטריה–פרוסיה בשנת 1866 באמצעות אג"ח ממשלתיות. המלך הפרוסי דחה את תוכניתם של אופנהיים ובלייכרדר, בה תמך אוטו פון ביסמרק, למימון המלחמה על ידי הפרטת מכרות ממשלתיים בסאר.
Sippy Cup

Sippy Cup (בעברית: גביע סיפי) הוא סינגל שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, Cry Baby. השיר יצא לאור ב-31 ביולי 2015, על ידי חברות התקליטים וורנר שאפל מיוזיק ואטלנטיק רקורדס, כסינגל השלישי והאחרון מתוך האלבום.
עם יציאתו נכנס השיר אל המקום ה-18 במצעד השירים האלטרנטיביים הדיגיטליים.
רקע וכתיבה

השיר נכתב על ידי מלאני מרטינז, ג'רמי דוסוליאט וטים סומרס והופק על ידי וואן לאב, אשר עבד עם מרטינז על שירה "Dollhouse", שיצא בשנת 2014. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של מלאני מרטינז ב-30 ביולי 2015, יום לפני צאתו כסינגל. בתחילת הקליפ, ניתן לראות את מרטינז בחדר השינה שלה, כשהיא במיטה ולילה בחוץ. בהמשך, ניתן לראות סצנות שונות ביניהן סצנת רצח.
נכון למאי 2020, מונה הצפיות של הקליפ עומד על למעלה מ-71 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים האלטרנטיביים הדיגיטליים | 18 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 31 ביולי 2015 | הזרמת מוזיקה • הורדה דיגיטלית | אטלנטיק |  |
הערות שוליים

1 2 3  Cry Baby (Deluxe Edition), נבדק ב-2020-05-01
1 2  Melanie Martinez – Sippy Cup (באנגלית), נבדק ב-2020-05-01
1 2  Sippy Cup, נבדק ב-2020-05-01
↑  Charts, Billboard
↑  Jacqueline Bashaw, Album Review: Melanie Martinez — ‘Cry Baby’, Medium, ‏2017-02-27 (באנגלית)
↑  Melanie Martinez – Dollhouse (באנגלית), אורכב מ-המקור ב-2016-07-09, נבדק ב-2020-05-01
1 2  Gold & Platinum, RIAA (באנגלית)
1 2 3 4  Melanie Martinez - Melanie Martinez - Sippy Cup (Official Music Video)Soap
↑  "Sippy Cup (Explicit): Melanie Martinez". Amazon.com. Retrieved March 4, 2016., www.amazon.com
| מלאני מרטינז |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | Cry Baby • K-12 • Portals |  |
| מיני-אלבומים | Dollhouse • Pity Party EP • Cry Baby's Extra Clutter EP • After School |  |
| סיבובי הופעות | Dollhouse Tour • Cry Baby Tour • K-12 Tour |  |
| מלאני מרטינז – שירים |
| --- | --- | --- |
| Dollhouse | "Dollhouse" • "Carousel" • "Dead to Me" • "Bittersweet Tragedy" |  |
| Cry Baby | "Cry Baby" • "Dollhouse" • "Sippy Cup" • "Carousel" • "Alphabet Boy" • "Soap" • "Training Wheels" • "Pity Party" • "Tag, You're It" • "Milk and Cookies" • "Pacify Her" • "Mrs. Potato Head" • "Mad Hatter" |  |
| Cry Baby's Extra Clutter | "Play Date" • "Teddy Bear" • "Cake" • "Gingerbread Man" |  |
| K-12 | "Wheels on the Bus" • "Class Fight" • "The Principal" • "Show & Tell" • "Nurse's Office" • "Drama Club" • "Strawberry Shortcake" • "Lunchbox Friends" • "Orange Juice" • "Detention" • "Teacher's Pet" • "High School Sweethearts" • "Recess" |  |
| After School | "Notebook" • "Test Me" • "Brain & Heart" • "Numbers" • "Glued" • "Field Trip" • "The Bakery" |  |
| Portals | "Death" |  |
| סינגלים אחרים | "Piggyback" • "Copy Cat" • "Fire Drill" |  |
| --- | --- |
בקרת זהויות :  MusicBrainz release group: 439e2009-1435-4b61-a69f-a9750399821b  MusicBrainz work: acd58c38-820c-4af4-bc77-ca5d0a46cb6e
אוסטריה באירוויזיון 1957

אוסטריה באירוויזיון 1957 השתתפה עם השיר "Wohin, kleines Pony?‎", שבוצע על ידי הזמר האוסטרי, בוב מרטין.
לפני האירוויזיון

בשנת 1957, רשות השידור האוסטרית הכריזה כי מרטין נבחר לייצג את אוסטריה בהופעת בכורתה, באירוויזיון. מרטין התאמן על השיר רק פעם אחת, בחזרה הגנרלית לפני המופע הגדול.
אל רשות השידור האוסטרית נשלחו מספר שירים. רשות השידור בחרה את השיר "Wohin, kleines Pony?‎", אותו יבצע מרטין בתחרות. השיר מעולם לא הוקלט, ולכן לא יצא כסינגל. בדומה לשירי התקופה, השיר נכתב בסגנון שאנסון צרפתי עם עיבוד גרמני.
באירוויזיון

אירוויזיון 1957 נערך בעיר פרנקפורט, גרמניה. מרטין שובץ חמישי בסדר ההופעות, לפני הולנד ואחרי איטליה. אוסטריה זכתה במקום העשירי והאחרון עם שלוש נקודות. היות שמארגני התחרות לא חשפו את תוצאות אירוויזיון 1956, השיר הפך לשיר הראשון שהגיע למקום האחרון בתחרות האירוויזיון.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  | 0 נקודות |
| 9 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  | 0 נקודות |
| 4 נקודות |  | 0 נקודות |
| 3 נקודות |  | 0 נקודות |
| 2 נקודות |  הממלכה המאוחדת | 2 נקודות |
| נקודה אחת |  הולנד | נקודה אחת |
| סך הכל | 2 מדינות | 3 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות: 
7 נקודות: 
6 נקודות:  הולנד
5 נקודות: 
4 נקודות: 
3 נקודות:  לוקסמבורג
2 נקודות: 
נקודה אחת:  הממלכה המאוחדת
סך הכל: 3 מדינות
הערות שוליים

↑  LYRICS
↑  Eurovision 1957 Results: Voting & Points
אטלנטיקה סופרספלאש

| --- | --- |

 פארק אירופה
 מיקום:  פארק אירופה 
 מיקום המתקן בפארק:  פורטוגל
 קואורדינטות:  48°15'43.6"N, 7°43'16.3"E
 סטטוס:  פתוח לציבור 
 תאריך פתיחה:  19 במרץ 2005 
 עלות:  5,000,000 אירו 
 סטטיסטיקה כללית
 יצרן:  Mack Rides 
 גובה:  30 מ' 
 אורך:  390 מ' 
 מהירות:  80 קמ"ש 
 משך זמן:  3.2 דק' 
 זווית אנכית מקסימלית:  50 מעלה 
 קיבולת:  1400 אנשים בשעה
 G-force:  4
 הגבלת גובה:  100 סנטימטרים
 האתר הרשמי
 אטלנטיקה סופרספלאש באתר RCDB
 
אטלנטיקה סופרספלאש (באנגלית: Atlantica SuperSplash) היא רכבת מים בפארק אירופה. נבנתה על ידי מאק רידס (אנ'), ונחנכה ב-19 במרץ 2005. הנסיעה עוסקת בנושאי הכובשים של האימפריה הפורטוגזית. זהו אב הטיפוס לרכבות הרים זהות בשלושה פארקים אחרים ברחבי העולם.
מאפיינים

אטלנטיקה סופרספלאש היא רכבת מים של סופרספלאש הכוללת שתי נפילות, נפילה אחת של 9 מטרים בין גבעת המעלית לנפילה הראשית שהיא הגבוהה ביותר וומגיעה ל-30 מטרים. שתי קרוסלות מאפשרות לסירות לבצע סיבוב בין המגדלים. כמו כן ישנה גבעה קטנה מיד לאחר הנפילה הראשית לפני שהסירות מבצעות את ההתזה האולטימטיבית שלהן.
לרכבת שש סירות, אשר בכל אחת מהן יושבים בארבע שורות של ארבעה אנשים. כל סירה שוקלת 5 טון.
האגם המקיף את הרכבת מתפרס על פני 4,400 מ"ר. מתחת לפני המים לאחר הנפילה, סדרה של מגנטים מסוגלת לשלוט במהירות שבה סירות נופלות אל המים. בדרך זו, ניתן לשלוט בגודל ההתזה בהתאם למידת החום של מזג האוויר באותו יום, רכבות הרים בעיצוב דומה קיימות ב-Chimelong Ocean Kingdom, Yunnan Paradise הצבעוני ובכפר התרבות האבוריג'יני פורמוסן. המסע לאטלנטיס ב-SeaWorld סן אנטוניו כמעט זהה, אך ללא הגבעה הקטנה לאחר הנפילה הראשית.
הערות שוליים

1 2  Atlantica - Europa-Park | Freizeitpark-Welt.de, www.freizeitpark-welt.de
↑  ATLANTICA, eprust.free.fr
↑  Roller Coaster Search Results, rcdb.com
אוסטריה באירוויזיון 1958

אוסטריה באירוויזיון 1958 השתתפה עם השיר "Die ganze Welt braucht Liebe", שבוצע על ידי הזמרת האוסטרית, ליאן אוגוסטין.
לפני האירוויזיון

בשנת 1958, רשות השידור האוסטרית (ORF) הכריזה כי אוגוסטין נבחרה לייצג את ארצה באירוויזיון 1958. מאוחר יותר, נחשף כי אוגוסטין תבצע את השיר "Die ganze Welt braucht Liebe" על בימת האירוויזיון.
באירוויזיון

ב-12 במרץ 1958, אוגוסטים הופיעה על בימת האירוויזיון. אוגוסטין שובצה תשיעית בסדר ההופעות, לפני שווייץ ואחרי גרמניה. לאחר ההצבעה, אוסטריה זכתה במקום החמישי עם שמונה נקודות.
באירוויזיון > נקודות שהוענקו לאוסטריה

| שופטים> ציון | שופטים> מדינות | שופטים> סך הכל |
| --- | --- | --- |
| 10 נקודות |  | 0 נקודות |
| 9 נקודות |  | 0 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  | 0 נקודות |
| 4 נקודות |  | 0 נקודות |
| 3 נקודות |  צרפת | 3 נקודות |
| 2 נקודות |  שווייץ | 2 נקודות |
| נקודה אחת |  בלגיה,  לוקסמבורג,  שוודיה | 3 נקודות |
| סך הכל | 5 מדינות | 8 נקודות |
באירוויזיון > נקודות שהוענקו מאוסטריה

| שופטים> ציון | שופטים> מדינות |
| --- | --- |
10 נקודות: 
9 נקודות: 
8 נקודות: 
7 נקודות:  צרפת
6 נקודות: 
5 נקודות: 
4 נקודות: 
3 נקודות: 
2 נקודות: 
נקודה אחת:  איטליה,  גרמניה,  שוודיה
סך הכל: 4 מדינות
הערות שוליים

↑  Eurovision Song Contest 1958
↑  ESC History - Austria 1958
↑  Eurovision 1958 Results: Voting & Points
Singular: Act I

Singular: Act I הוא אלבום האולפן השלישי של הזמרת והשחקנית האמריקאית, סברינה קרפנטר. הוא יצא לאור ב-9 בנובמבר 2018 תחת הוצאת חברת התקליטים הוליווד רקורדס.
רקע וקידום

אני כותבת את האלבום בשנתיים האחרונות ובאמת רק התחלתי להבין טוב יותר למה אני מסוגלת, וזה נתן לי פרספקטיבה אחרת, הייתי בשיחה עם מישהו שהאזין לאלבום הווא אמר 'זאת סברינה באופן מיוחד. כל שיר עומד בפני עצמו. זה נשמע כמוך. זה לא נשמע כאילו את מנסה להיות מישהו אחר מלבד עצמך.' ואני באמת מאמינה שהאישיות שלי באה לידי ביטוי באלבום הזה. כל סיפור הוא שלי. כתבתי את כולו, אז פשוט החלטתי לקרוא ל[אלבום] סינגולר (בעברית: יחיד, מיוחד) כי אני רוצה שזה יגלם את הביטחון ביכולת להשיג את מה שאתה רוצה בעצמך.
קרפנטר שיתפה כי היא שומעת את המוזיקה בצורה שונה לאחר שעבדה על האלבום במהלך השנתיים שקדמו לצאתו, ונכנסה לאולפן עם יותר ביטחון ואינטואיציה, מה שאיפשר לה לקחת שליטה על התהליך בצורה חדשה.
ב-15 במאי 2018, קרפנטר מחקה או העבירה לארכיון את כל הפוסטים שלה באינסטגרם כדי לקדם את המוזיקה החדשה שלה. היא עשתה זאת כדי להכריז על הסינגל "Almost Love". היא ביצעה את השיר "Almost Love" לראשונה במופע וונגו טנגו (אנ') ב-2 ביוני 2018. "Almost Love" הוא הסינגל השני של קרפנטר לשנת 2018, אחרי השיר "Alien" שיצא במרץ בשיתוף עם ג'ונאס בלו. מדובר במהלך שיווקי דומה למה שעשו מפורסמים אחרים כמו טיילור סוויפט ובלייק לייבלי, שמחקו פוסטים כדי לקדם יצירות חדשות. ב-13 ביולי של אותה השנה, יצא לאור הווידאו קליפ לסינגל "Almost Love". הקליפ של השיר מציג את קרפנטר רוקדת באחוזה גדולה ומוקפת בחברת אנשי חברה זוהרים. השיא בקליפ מגיע כשדמותה של קרפנטר נושקת לגבר, והנשיקה הופכת אותו לפסל אבן.
הרכב

הסינגל הראשון של קרפנטר מתוך האלבום, "Almost Love", נכתב והופק בשיתוף עם סטארגייט, הידועים בעבודתם עם ביונסה וריהאנה. השיר הוא שיר דאנס קצבי, וקרפנטר ציינה שזהו סגנון חדש בשבילה.
ביצועים מסחריים

האלבום דורג במקום ה-36 במצעד האלבומים המסחריים ובמקום ה-103 במצעד בילבורד 200.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Almost Love  | סברינה קרפנטר, נייט קמפאני, סטף ג'ונס ומיקל סטורלר אריקסן | סטארגייט, טים בלסמית' ודני די | 3:32 |
| 2. | Paris  | סברינה קרפנטר, ברט מקלוהן וג'ייסון אביגן | ג'ייסון אביגן | 3:38 |
| 3. | Hold Tight (בהשתתפות Uhmeer)   | סברינה קרפנטר, ברט מקלוהן, מייק סבאת' (אנ') | מייק סבאת' | 2:55 |
| 4. | Sue Me  | סברינה קרפנטר, סטף ג'ונס, טרוור בראון, אואק פלדר וזאיר קואלו | אואק פלדר, טרוור בראון וזאיר קואלו | 2:59 |
| 5. | Prfct  | סברינה קרפנטר, ג'נה אנדרוז (אנ') ורוב פרסאו | רוב פרסאו | 2:46 |
| 6. | Bad Time  | סברינה קרפנטר, ג'וליה קארלסון ואוסקר יירס | אוסקר יירס | 3:04 |
| 7. | Mona Lisa  | סברינה קרפנטר, ג'יימס אברהרט, ג'ורדן קיי. ג'ונסון, מרקוס לומקס, נייט קמפאני, אוליבר פטרהוף וסטפן ג'ונסון | ג'רמן, The Monsters & Strangerz | 2:18 |
| 8. | Diamonds Are Forever  | סברינה קרפנטר, דאלאס דווידסון (אנ'), יוהאן קרלסון רוס גולן (אנ') | יוהאן קרלסון | 3:49 |
| משך כולל: | משך כולל: | משך כולל: | משך כולל: | 25:03 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | – |
|  אוסטרליה | מצעד האלבומים הדיגיטליים האוסטרליים | 20 |
|  ארצות הברית | בילבורד 200 | 103 |
|  הולנד | מצעד 100 האלבומים ההולנדיים | 198 |
|  הממלכה המאוחדת | מצעד האלבומים הבריטי | – |
|  הממלכה המאוחדת | מצעד הורדות האלבומים הבריטי | 48 |
|  יפן | אוריקון | 183 |
|  צרפת | SNEP | – |
|  צרפת | מצעד הורדות האלבומים הצרפתי | 84 |
הערות שוליים

1 2  Naomi Pike, From Disney Actress To Celine-Wearing Popstar – Sabrina Carpenter Is Still On The Rise, British Vogue, ‏2018-06-27 (באנגלית בריטית)
1 2  Sabrina Carpenter Teases New Single “Almost Love," Wango Tango Performance | On Air with Ryan Seacrest, Ryan Seacrest (באנגלית)
↑  Brianna Wiest, This Is Why Sabrina Carpenter Just Deleted All of Her Instagram Posts, Teen Vogue, ‏2018-05-15 (באנגלית אמריקאית)
↑  Sabrina Carpenter Turns Men to Stone in 'Almost Love, פייפר, ‏18 ביולי 2018
↑  Connor Whittum, Sabrina Carpenter on Her Mature New Album and Treadmill-Ready Single ‘Almost Love’, Billboard, ‏2018-06-20 (באנגלית אמריקאית)
↑  Brian Cantor, Sabrina Carpenter Reaches New Peak On Billboard Emerging Artists Chart As "Singular: Act II" Debuts, Headline Planet, ‏2019-07-29 (באנגלית אמריקאית)
↑  ARIA Australian Top 50 Digital Albums, איגוד תעשיית ההקלטות האוסטרלי, ‏19 בנובמבר 2018
↑  Sabrina Carpenter | Billboard 200, Billboard (באנגלית אמריקאית)
↑  Steffen Hung, Sabrina Carpenter - Singular - Act I, hitparade.ch
↑  Official Album Downloads Chart on 16/11/2018, Official Charts (באנגלית)
↑  シンギュラー・アクト 1 | Sabrina Carpenter, ORICON NEWS
↑  Le Top de la semaine : Top Singles Téléchargés – SNEP (Week 46, 2018), איגוד תעשיית ההקלטות הצרפתי (בצרפתית)
| סברינה קרפנטר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Eyes Wide Open • Evolution • Singular: Act I • Singular: Act II • Emails I Can't Send • Short n' Sweet |  |
| מיני-אלבומים | Can't Blame a Girl for Trying • Pandora Sessions |  |
| סינגלים | "Can't Blame a Girl for Trying" ‏•‏‏ "The Middle of Starting Over" ‏•‏‏ "We'll Be the Stars" ‏•‏‏ "Eyes Wide Open" ‏•‏‏ "Smoke and Fire" ‏•‏‏ "On Purpose" ‏•‏‏ "Thumbs" ‏•‏‏ "Hands" ‏•‏‏ "Why" ‏•‏‏ "Alien" ‏•‏‏ "Almost Love" ‏•‏‏ "Sue Me" ‏•‏‏ "Pushing 20" ‏•‏‏ "On My Way" ‏•‏‏ "Exhale" ‏•‏‏ "In My Bed" ‏•‏‏ "Honeymoon Fades" ‏•‏‏ "Skin" ‏•‏‏ "Skinny Dipping" ‏•‏‏ "First Love" ‏•‏‏ "Vicious" ‏•‏‏ "Because I Liked a Boy" ‏•‏‏ "Nonsense" ‏•‏‏ "Feather" ‏•‏‏ "You Need Me Now?" ‏•‏‏ "Espresso" |  |
| השתתפות בסינגלים | "First Love" • "Tricky" • "Wow" |  |
| סיבובי הופעות | Evolution Tour • The De-Tour • Singular Tour • Emails I Can't Send Tour |  |
| --- | --- |
בקרת זהויות :  MusicBrainz release group: f2f2f9fe-f3ee-479b-99c3-f63f3b8230d2
Someday (שיר של מריה קארי)

Someday (בעברית: יום אחד) הוא סינגל של הזמרת מריה קארי מתוך אלבום הבכורה שלה Mariah Carey. השיר יצא כסינגל השלישי מהאלבום ב-15 בנובמבר 1990. מבחינה מוזיקלית השיר הוא שיר דאנס-פופ עם השפעות של ניו ג'ק סווינג.
רקע וכתיבה

השיר נכתב על ידי קארי עצמה ובן מרגוליס אשר הפיקו גם 4 דמואים שונים לשיר אך בסופו של דבר קארי ביקשה את עזרתו של המפיק ריק וייק בעבודה על השיר והוא הסכים ובסופו של דבר הגרסה הסופית של השיר הופקה על ידי וייק שעשה מספר שינויים בשיר כמו למשל החלפת הקרניים בגיטרה מהלך אשר קארי סירבה לו בהתחלה.
השיר תחילה שוחרר בבריטניה וחודש לאחר הוא שוחרר בארצות הברית עם מספר רמיקסים.
הצלחה

השיר זכה להצלחה רבה בביקורות ומבחינה מסחרית. בארצות הברית השיר הגיע למקום הראשון ובכך הפך לשיר השלישי של קארי מהאלבום שהגיע למקום הראשון במדינה. עם השנים השיר נכלל בהרבה אלבומי אוסף של קארי: #1's, Greatest Hits ,The Essential Mariah Carey ו-#1 to Infinity.